Камісар Фюле заўважыў, што форум адбываецца напярэдадні ўгодкаў прэзідэнцкіх выбараў, калі пачалася новая хваля рэпрэсій супраць грамадзянскай супольнасці, палітычнай апазіцыі і недзяржаўных СМІ. Па меркаванні спадара Фюле, прыйшоў час зрабіць высновы з таго, што адбылося. Камісар Фюле сказаў, што ў краіне ўсталявалася атмасфера страху і што ён хоча падзяліцца сваім бачаннем лепшай будучыні Беларусі, бачаннем дэмакратычнай альтэрнатывы палітычным рэпрэсіям і эканамічным цяжкасцям. Гэта бачанне — не пустыя словы, а канкрэтная падтрымка і дапамога з боку ЕС— адзначыў ён. Паводле слоў еўрапейскага камісара, важна, каб беларускае грамадства абяднала імкненне да трансфармацыі і мадэрнізацыі. 